इन दोनों ही मंत्रियों ने संतुलित एवं सतत ढंग से दोनों देशों के बीच द्विपक्षीय व्यापार बढ़ाने के लिए विभिन्न कार्य बिन्दुओं एवं समय सीमा के साथ एक मध्यमकालिक एवं दीर्घकालिक रूपरेखा (रोडमैप) तैयार करने पर सहमति जताई क्योंकि ये दोनों ही देश दुनिया की सबसे बड़ी उभरती अर्थव्यवस्थाएं हैं जहां विश्व की 35 फीसदी आबादी रहती है और जो विश्व के सकल घरेलू उत्पाद (जीडीपी) में लगभग 20 प्रतिशत का योगदान करते हैं। हालांकि इन दोनों देशों के बीच द्विपक्षीय व्यापार कुल वैश्विक व्यापार के 1 प्रतिशत से भी कम है।